alexandrainst/scandi-wiki huggingface dataset:
Daimler-Benz DB 600

Daimler-Benz DB 600 var en tysk flymotor utviklet og produsert av Daimler-Benz før andre verdenskrig, som en del av den nye generasjonen av tysk motorteknologi. Motoren var av en væskekjølt, omvendt V12-type, og drev tidlige versjoner av en rekke kjente fly, deriblant Messerschmitt Bf 110 og Heinkel He 111. En tidlig prototype av Messerschmitt Bf 109 ble også testet med DB 600, men denne konfigurasjonen ble ikke ansett som vellykket. 

DB 600 ble ikke karakterisert som en spesielt pålitelig motor, og de fleste flyprodusenter droppet etter hvert denne til fordel for mer stabile og større motorer. Til tross for dette var DB 600 en viktig utvikling og de fleste nyere Daimler-Benz-motorene som ble brukt under andre verdenskrig var basert på denne. RLM sin avgjørelse om å fokusere på produksjon av flymotorer med direkte innsprøytning fremfor forgassere betydde at DB 600 raskt ble avløst av den ellers så like DB 601. I alt ble 2 281 DB 600 produsert mellom 1936 og 1938. Senere motormodeller fra Daimler-Benz, deriblant DB 603 og DB 605, hadde større slagvolum og flere hestekrefter, men var generelt like DB 600 i konstruksjonen.

Varianter 
 DB 600A
Inntil 1 000 hk, 810 kW ved havnivå

Anvendelser 
 Heinkel He 111 
 Dornier Do 17 
 Heinkel He 112 
 Arado Ar 196 
 Junkers Ju 89 
 Henschel Hs 127 
 Messerschmitt Me 162 
 Heinkel He 118 
 Messerschmitt Bf 110

Spesifikasjoner (DB 600C)

Referanser

Litteratur 
 Cross, Roy og Scarborough, Gerald. Messerschmitt Bf 109: Versions B-E - Classic Aircraft No.2. Cambridge: Patrick Stephens Ltd, 1972. ISBN 0-85059-106-6.
 Green, William. The Augsburg Eagle: A Documentary History - Messerschmitt Bf 109. London: Macdonald and Jane's Publishing Group Ltd. 1980. ISBN 0-7106-0005-4.
 Smith, J R og Kay, Anthony L. German Aircraft of the Second World War. London: Putman & Company Ltd. 1972. ISBN 0-370-00024-2.

Eksterne lenker 
 
 Mercedes-Benz DB 600 aircraft engine – Mercedes-Benz 
 Daimler-Benz DB 600 series – aviation-history.com 
 MTU-Museum Triebwerksgeschichte – gestern, heute und morgen (PDF) – mtu.de 

Flymotorer
Toy Dolls

Toy Dolls er et punkrockband som kommer i fra Storbritannia. Toy Dolls ble stiftet i 1979 og spilte sin første konsert i den engelske byen Sunderland 20. oktober 1979. Noen mener de hører hjemme i kategorien Oi!, mens andre foretrekker kategorien pop-punk/new wave. Mens andre mener det riktige er cartoon/tyggegummi punk. Toy Dolls er fortsatt aktive.

Eksterne lenker 
 

Britiske rockegrupper
Naturviter

Naturviter betegner en person som har avlagt eksamen på hovedfags- eller mastergradsnivå innen naturvitenskapelige fag, miljø, landbruk, skogbruk, landskapsarkitektur, biologi, økologi, cellebiologi, forvaltning av naturressurser eller kulturlandskap m.m. fra universitet eller høgskole.  

Uttrykket brukes ofte som oversettelse for det engelske «naturalist», et uttrykk som brukes om folk som arbeider med naturvitenskapelige emner, uten å ha formell kompetanse. Historisk har disse bidratt med betydelig kunnskap innen naturvitenskapen. Om naturviter oversettes til engelsk blir det scientist som betyr vitenskapsmann. Helt korrekt blir ikke oversettelsen siden naturviter er et svevende begrep. Naturviter er vitenskapsmann i den meningen at man er trent i å forstå og bruke vitenskapelige metoder. Det engelske begrepet scientist kan mer generelt oversettes til suffikset -viter, og kan henvise til at man har «akademisk utdannelse i en bestemt vitenskap (et bestemt fag) eller en bestemt fagdisiplin». Eksempler er geoviter, litteraturviter, samfunnsviter, språkviter. Scientist må ikke forveksles med forsker (engelsk: researcher).

Begrepet naturviter blir nå mer og mer knyttet til personer som har naturvitenskapelig kompetanse og som jobber for en bærekraftig samfunnsutvikling.

Ulike utdanninger 
Naturviterbegrepet favner mange ulike utdanningsretninger som:
Biologi 
Zoologi 
Økologi 
Limnologi 
Akvakultur 
Marinbiologi 
Cellebiologi 
Bioteknologi 
Arealplanlegging 
Landskapsarkitektur 
Naturforvaltning 
Landbruks- og miljøteknikk 
Skogfag 
Husdyrfag 
Plantevitenskap 
Matvitenskap 
Næringsmiddelfag 
Kjemi 
Geografi 
Geologi 
Økonomi og ressursforvaltning

Referanser

Se også 
 Allviter

Eksterne lenker 
 Naturviterne

Beskjeftigelser
Forskere
The Dandy Warhols

The Dandy Warhols er en rockegruppe fra Portland i Oregon, som ledes av Courtney Taylor-Taylor. Bandnavnet er et ordspill på navnet til kunstneren Andy Warhol.

Bandet er mest kjent for sangen «Bohemian Like You», som finnes på tredjealbumet Thirteen Tales From Urban Bohemia.

Diskografi

Album
 Dandy's Rule OK? (1995)
 ...The Dandy Warhols Come Down (1997)
 Thirteen Tales From Urban Bohemia (2000)
 Welcome To The Monkey House (2003)
 The Black Album (2004)
 Come On Feel The Dandy Warhols (2004)
 Odditorium Or Warlords Of Mars (2005)
 ...Earth to the Dandy Warhols... (2008)
 The Dandy Warhols Are Sound (2009)
 This Machine (2012)

Eksterne lenker 
 

Dandy Warhols
Portland
Kultur i Oregon
Blood & Honour

Blood & Honour er en britisk nynazistisk organisasjon som ble stiftet på 1980-tallet av personer som brøt ut av British National Front. Ian Stuart Donaldson var leder fram til han ble drept i en bilulykke høsten 1993. Blood & Honour er fortsatt en aktiv organisasjon som blant annet distribuerer musikk, film og litteratur. Nå finnes det avdelinger av Blood & Honour flere steder i Europa og verden forøvrig. Det er også Blood & Honour Scandinavia med hovedsete i Sverige, opprettet i 1997 i Helsingborg, hvorfra den tidligere lederen av Norsk Front, Erik Blücher, nå Erik Nilsen, skriver på Blood & Honours nettsider under psevdonymet «Max Hammer». Britiske Blood & Honour har nære bånd til grupperingen Combat 18, mens Blood & Honour Scandinavia er nært knyttet til Info 14, som ledes av Sverigedemokraternas tidligere ungdomsleder Robert Vesterlund.

Uttrykket blood and honour («blod og ære») stammer fra en bok av den nazistiske ideologen Alfred Rosenberg. Blut und Ehre var også mottoet og hilsenen til den nazistiske ungdomsorganisasjonen Hitlerjugend fra 1926 til 1945.

Referanser 

Nasjonalsosialisme
Britiske organisasjoner
Stephan A. Hoeller

Stephan A. Hoeller, (født 1931 – ) er forfatter, forsker og religiøs leder. Han ble født i Budapest, Ungarn, og studerte ved Universitetet i Innsbruck, Østerrike. Hoeller er professor emeritus i sammenlignende religionsstudier ved the College of Oriental Studies i Los Angeles, California. I tillegg til å ha forsket og publisert en rekke bøker om gnostisisme og jungiansk psykologi, er han regional biskop i Ecclesia Gnostica, medlem av den forelesende staben ved the Philosophical Research Society, nasjonal talsmann for the Theosophical Society of America, og direktør for studiene ved the Gnostic Society i Los Angeles.

Han har blant annet publisert:

 Jung and the Lost Gospels (1989)
 The Gnostic Jung and the Seven Sermons to the Dead (1989)
 The Royal Road (1990)
 Freedom: Alchemy for a Voluntary Society (1992)
 Gnosticism: New Light on the Ancient Tradition of Inner Knowing (2002)

Eksterne lenker 
 The Gnosis Archive & The Gnostic Society nettsted
 Bøker av Stephan Hoeller
 Forelesninger av Stephan Hoeller, tilgjengelig i MP3-format

Sakprosaforfattere fra USA
Personer fra Budapest
Fødsler i 1931
Guillaume Henri Dufour

Guillaume Henri Dufour (født 15. september 1787, død 14. juli 1875) var en sveitsisk general, kartograf, politiker og humanist. Som kartograf bidro han vesentlig til å produsere nøyaktige kart over Sveits. Han er dog mest kjent for å være blant stifterne av det som etterhvert ble Den internasjonale Røde Kors-komiteen, sammen med Henri Dunant og tre andre sveitsere.

Referanser 

Sveitsere
Personer tilknyttet Røde Kors
Personer fra Konstanz
Fødsler i 1787
Dødsfall i 1875
Fylkesvei 3292

Fylkesvei 3292 går mellom Klyve i Skien og Knarrdalstranda i Porsgrunn kommune.

Frem til 2019 hadde veien betegnelsen fylkesvei 49 (Telemark).

Kommuner og knutepunkter

Ånnerød

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Porsgrunn
Veier i Skien
Fylkesvei 3290

Fylkesvei 3290 går mellom Klosterskogen og Bjørndalsjordet i Skien kommune.

Frem til 2019 hadde veien betegnelsen fylkesvei 48 (Telemark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Skien
Fylkesvei 3274

Fylkesvei 3274 går mellom Kreppa og Ballestad i Skien kommune. Veien er 8,8 km lang.

Frem til 2019 hadde veien betegnelsen fylkesvei 35 (Telemark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Skien
August Zaleski

August Zaleski (født 13. september 1883 i Warszawa, død 7. april 1972 i London) var en polsk diplomat og politiker.

Liv og virke

Bakgrunn 
Han var utdannet historiker og økonom og trådte inn i utenrikstjenesten i 1918 som sendemann til Bern. Fra 1919 til 1926 tjenestegjorde han i Hellas og Italia. Etter Józef Piłsudskis statskupp 12. mai 1926 ble han utnevnt til utenriksminister og innehadde denne stillingen frem til 1932. Fra 1935 til 1939 var han styreformann i den polske handelsbanken.

Mellom 1939 og 1941 var han utenriksminister i den polske eksilregjeringen, men trådte tilbake i protest mot Władysław Sikorskis samarbeid med Sovjetunionen. Fra 1943 til 1945 var han sjef for eksilpresidentens kontor.

President i eksil 
Etter at Władysław Raczkiewicz døde i 1947 overtok han vervet som polsk eksilpresident. I henhold til forfatningen kunne han bare sitte to perioder på syv år hver og skulle altså gått av i 1961. Han hadde sogar forpliktet seg til å gå av i 1954 og overlate presidentembedet til general Kazimierz Sosnkowski. Zaleski vegret seg imidlertid for å gå av, og forble president til sin død i 1972. Mange eksilpolakker regnet dette som ulovlig, og det ble opprettet et «triumvirat», Rada Trzech (bestående av Edward Raczyński, Władysław Anders og Tomasz Arciszewski), til å utøve presidentembedet til Zaleski gikk av. I omkring tyve år gjorde både Zaleski og «triumviratet» krav på å representere den lovlige presidentmakten.

Blant hans etterlatte papirer ble det funnet to motstridende utnevnelser av etterfølgere: Et dokument utnevnte Stanisław Ostrowski, et annet, som muligens var forfalsket, Juliusz Nowina-Sokolnicki. «Triumviratet» aksepterte utnevnelsen av Ostrowski og oppløste seg selv.

Referanser

Litteratur 
 August Zaleski: Minister Spraw Zagranicznych RP 1926–1932 w Swietle Wspomnien i Dokumentow by Piotr Wandycz, reviewed by Anna M. Cienciala in Slavic Review, Vol. 40, No. 3 (Autumn, 1981), s. 492–493

Polske eksilpresidenter
Polske diplomater
Personer fra Warszawa
Fylkesvei 3278

Fylkesvei 3278 går mellom Åmot og Frogner i Skien kommune. Veien er 4,0 km lang.

Frem til 2019 hadde veien betegnelsen fylkesvei 39 (Telemark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Skien
Di beste med Di Derre

Di beste med Di Derre er en dobbel samleplate fra Di Derre gitt ut i 2006.

Sporliste

CD 1
 «Jenter» (Jo Nesbø), (Jenter & Sånn)
 «90-meters bakken» (Jo Nesbø), (Den Derre med Di Derre)
 «Vampyren» (Jo Nesbø), (Den Derre med Di Derre)
 «Børs Café» (Jo Nesbø), (Den Derre med Di Derre)
 «Jakka mi» (Jo Nesbø), (Jenter & Sånn)
 «Cecilie» (Jo Nesbø), (Gym)
 «Kråka på taket» (Jo Nesbø), (Jenter & Sånn)
 «Faren til Ivar» (Jo Nesbø), (Gym)
 «Erik Vea» (Jo Nesbø), (Gym)

CD 2
 «Selvfølgelig» (Jo Nesbø), (Gym)
 «Vårt korps» (Jo Nesbø), (Gym)
 «Gym» (Jo Nesbø), (Gym)
 «Slå meg på» (Jo Nesbø), (Slå meg på! (Popmusikk))
 «Rumba med Gunn» (Jo Nesbø), (Jenter & Sånn)
 «14 kvinner» (Jo Nesbø), (Slå meg på! (Popmusikk))
 «Festen» (Jo Nesbø), (Ny)
 «Frankfurt a.m.» (Jo Nesbø), (Ny)
 «Håp» (Jo Nesbø), (Karusellmusikk)

Medvirkende

Di Derre
 Jo Nesbø - sang, gitarer, låtskriver, perkusjon
 Knut Nesbø - gitarer, kor
 Magnus Larsen jr. - bass, blåseinstrumenter, kor
 Sverre Beyer - trommer, perkusjon, kor
 Espen Stenhammer - trommer, perkusjon, kor

Øvrige medvirkende
 Geir Sundstøl - produsent, gitarer, perkusjon 
 Kai Robøle - produsent 
 Tim Scott McConnell - gitarer
 Vidar Løvstad - gitarer
 Arne Martinussen - tangenter, kor
 Lars Jones - tangenter, tamburin, kor
 Kyrre Fritzner - kor, perkusjon, co-produsent på Vampyren, produsent 
 Halvor Holter - keyboard, kor 
 Arne Martinussen - keyboard, kor
 Bugge Wesseltoft - keyboard, blåsearrangement 
 Tarjei van Ravens - kor 
 Kenneth Moen - tekniker, co-produsent på 90-metersbakken
 Gaute Storaas - strykearrangement 
 Björn Engelmann - mastering
 Colin Eick - foto
 Bjørn Brunvoll - bandfoto
 Kjell Langmyren - bandfoto
 Fred Jonny Hammerø - bandfoto
 Bjørn Kulseth - design

Kilder

Eksterne lenker
 Di beste med Di Derre

Musikkalbum fra 2006
Di Derre-album
Norske samlealbum
Hjalmar Bergström

Hjalmar Bergström (født 19. januar 1907, død 30. mars 2000) var en svensk langrennsløper som konkurrerte på 1920- og 1930-tallet. 

Han representerte Sandviks IK, og vant SM-gull på 50 km i 1932 og 30 km i 1936.

Internasjonale meritter 
 Ski-VM 1929
 Bronse på 18 km
 6.-plass på 50 km
 Ski-VM 1933
 Gull på 4 x 10 km stafett
 Sølv på 18 km
 Bronse på 50 km
 Vinter-OL 1936
 4.-plass på 50 km

Under OL i 1936 fikk han 4.-plass bak tre andre svensker; Elis Wiklund, Axel Wikström og Nils-Joel Englund. Etter dette ble de kalt «kvartetten som ikke kunne sprenges». Neste gang én nasjon tok de øverste 4 plassene på femmila var i 2005, der Norge tok storeslem.

Han deltok også i Ski-VM 1934 i Sollefteå, men greide bare 18.-plass på 18 km og 9.-plass på 50 km.

I 1988 ble det lagd en svensk dokumentarfilm om legendariske svenske skiløpere og skihoppere; «De sista skidåkarna». Her var Hjalmar Bergström med, sammen med mange andre, som Nils «Mora-Nisse» Karlsson, Martin Matsbo, Gustav Husum-Jonsson, Arthur Häggblad, Sven Selånger, m.fl.

Referanser

Eksterne lenker 
 

Svenske langrennsløpere
Verdensmestere i langrenn
Deltakere for Sverige under Vinter-OL 1936
Langrennsløpere under Vinter-OL 1936
Personer fra Umeå kommun
Fylkesvei 86 (Oppland)

Fylkesvei 86 i Oppland gikk mellom Helsetsvingen i Vestre Toten og Valle i Østre Toten. Veien var 8,2 km lang.

2019 ble veien erstattet av fylkesvei 2356 og fylkesvei 2360.

Kommuner og knutepunkter

Referanser

Eksterne lenker 
 Vegvesenets vegkart 

Tidligere veinummer i Oppland
Bergen landdistrikt

Bergen landdistrikt var en kommune i Hordaland fylke, Norge. Kommunen (herredet) ble etablert i 1837. I 1835/1875 hadde området 1381/4833 innbyggere. Ved lov av 18. mai 1876 ble Bergen landdistrikt tatt opp i Bergen (som den gang var et eget fylke) fra 1. januar 1877.

Herredet omfattet Domkirkens og Korskirkens landsogn, med strøkene Møhlenpris, Nygård, Kalfaret, Sandviken og Ytre Sandviken (totalt ca. 4,7 km²), og byfjellene Fløyfjellet og Sandviksfjellet. Disse inngår i dag i bydelen Bergenhus.

Eksterne lenker 
 Dag Jukvam: Historisk oversikt over endringer i kommune- og fylkesinndelingen . Statistisk sentralbyrå (1999).
 Hjemmehørende folkemengde Hordaland 1801-1960.  University of Tromsø. Registreringssentral for historiske data.

Tidligere kommuner i Hordaland
Bergens historie
Bergenhus
Norske kommuner etablert i 1838
Kommuner opphørt i 1877
Slaget ved Novara (1849)

Slaget ved Novara eller slaget ved Bicocca (Bicocca er en forstad til Novara) var ett av slagene utkjempet mellom keiserdømmet Østerrike og kongedømmet Sardinia under første italienske frigjøringskrig i tidsepoken for Italias samling. Krigen varte hele dagen 22. mars 1849 og endte ved daggry 23. mars og resulterte i store tap og tilbaketrekking for den piemontesiske (sardiniske) hæren.

Litteratur 
 The campaign of 1849 in Piedmont, fra 1859-1860, utgitt på nytt i 2003 av Helion & Company

Militærhistoriestubber
Den første italienske frigjøringskrig
Megler

En megler er en mellommann som legger til rette for å oppnå forlik og enighet mellom to eller flere parter. Dette kan for eksempel være i en tvist eller ved inngåelse av kontrakter. Megleren kan opptre på oppdrag fra én av eller begge avtalepartene. Eksempler på meglere er fredsmeglere, aksjemeglere, obligasjonsmeglere, skipsmeglere, eiendomsmeglere, fondsmeglere, arbeidstvistmeglere og juridiske meglere. 

En megler kan også referere til en endestolpe i trapp som formidler overgangen mellom gulv og trapp og fungerer som støtte til et gelender (håndløper/håndlist).

Se også 
Mekling

Kilder 

 «megler», fra Store norske leksikon

Beskjeftigelser
Megling
Daimler-Benz DB 601

Daimler-Benz DB 601 var en tysk flymotor utviklet og produsert av Daimler-Benz under andre verdenskrig. Motoren var en væskeavkjølt, omvendt V12-type med direkte bensininnsprøytning. DB 601 var en videreutvikling og forbedret utgave av DB 600. Den ble produsert i mange varianter og stod for fremdriften av Messerschmitt Bf 109 og mange andre tyske militære fly under krigen. 

Produksjonen startet i 1937 og varte i om lag seks år. I 1943 hadde Daimler-Benz og dets samarbeidsselskaper produsert i alt 19 180 eksemplarer av DB 601. Motordesignet ble også eksportert til aksemaktene Japan og Italia. DB 601 Aa ble lisensprodusert som Atsuta av Aichi i Japan, som Ha-40 av Kawasaki, og som R.A.1000 R.C.41-I Monsone av Alfa Romeo i Italia.

Fly med DB 601-motor 
 Dornier Do 17 
 Dornier Do 217 
 Messerschmitt Bf 109
 Messerschmitt Bf 110
 Messerschmitt Me 209 
 Messerschmitt Me 210
 Heinkel He 111 
 Heinkel He 100
 Fiat C.R.42 Falco – kun testet med DB 601
 Fiat G.50 Freccia – kun testet med DB 601
 Macchi M.C.202 Folgore – lisensbygget DB 601
 Arado Ar 240 
 Kawasaki Ki-61 med Kawasaki Ha-40 (lisensbygget DB 601A)
 Kawasaki Ki-60 med Kawasaki Ha-40 (lisensbygget DB 601A)

Fly med DB 606-motor 
I enkelte tunge bombefly ble to DB 601 motorer satt sammen for å drive en propeller. Denne motorkonfigurasjonen ble kalt Daimler-Benz DB 606.
 Junkers Ju 288
 Heinkel He 177

Spesifikasjoner (DB 601 Aa)

Se også

Referanser

Eksterne lenker 
 
 Mercedes-Benz DB 601 aircraft engine – Mercedes-Benz 
 Daimler-Benz Aircraft Engines – enginehistory.org 
 Daimler-Benz DB 601 - Germany – aviation-history.com 
 Kurfürst: The Messerschmitt Bf 109 Performance Resource Site – kurfurst.org 

Flymotorer
Trysil-Knut

Trysil-Knut er en myteomspunnet skiløper fra Trysil, best kjent fra filmen Trysil-Knut fra 1942, men også fra Bernt Lunds episke dikt fra 1861, og fra Ole Haugen-Flermoes og Rudolf Muus' fortellinger fra henholdsvis 1909 og 1913. 

I den grad sagnene om den dyktige skiløperen er autentiske, blir de vanligvis knyttet til Knut Skaret (eller Knut Knutsen Nordby) fra Linnes og Østby i Trysil, men i 2011 presenterte en gruppe med tryslinger en teori om at den historiske Trysil-Knut kan ha vært Knut Knutsen Ørbekkedalen, fra en gard vest på Flishøgda, på grensa mellom Trysil og Elverum. 

I tillegg til filmen og de nevnte bøkene har Ole Haugen-Flermoe også omarbeidet sin egen fortelling til en diktsyklus, utgitt på eget forlag i 1948. 

En statue av Trysil-Knut, utført av Skule Waksvik, ble i 2002 avduket i Trysil sentrum. Trysil-Knut har også gitt navn til flere foreninger, hotell og andre virksomheter i Trysil.

«Årets Trysil-Knut» 
Siden 2008 har man i Trysil delt ut prisen «Årets Trysil-Knut» eller «Trysil-Knutprisen». Prisen er en fortsettelse av den lokale «Bragdprisen», og juryen består både av lokalt næringsliv, kommunepolitikere og rikspolitikere fra Hedmark.
 2008: Gunnar Sønsteby
 2009: Dagfinn Enerly
 2010: Aksel Lund Svindal
 2011: Petter Northug
 2012: Olav Thon
 2013: Even Kvien
 2014: Jørn Lyseggen, grunnlegger av Meltwater Group
 2015: Nils Arne Eggen
2016: Erling Neby
2017: Dronning Sonja
2018: Marit Bjørgen
2019: Oddvar Brå

Referanser 

Norske dikt
Kultur i Trysil
Personer fra Trysil kommune
Sagn
Helena Ekholm

Hanna Helena Ekholm (født Hanna Helena Jonsson; 6. september 1984) er en svensk tidligere skiskytter.

Helena Ekholm debuterte i verdenscupen i 2005 i Östersund i en stafett. Under de neste verdenscuprennene i Hochfilzen deltok hun for første gang i et individuelt renn og kom i mål på 41.-plass. Sesongens beste plassering ble en 16.-plass.

Neste sesong oppnådde hun bedre resultater, de beste plasseringene var fjerdeplass på 15 km og 8.-plass på sprinten.

Under VM 2007 i Antholz gikk hun første etappe på Sveriges lag som vant gull på mixed stafetten, de andre på laget var Anna Carin Olofsson, Björn Ferry og Carl Johan Bergman. 18. mars 2007 vant hun sin første verdenscupseier da hun vant sesongens siste renn – fellesstarten i Khanty-Mansijsk. 4. desember 2008 tok hun sin andre seier, denne gangen på det første rennet i sesongen, normaldistansen i Östersund. Samme sesong tok hun gullmedalje i jaktstart og bronse i fellesstart i verdensmesterskapet, fire verdenscupseire, samt sammenlagttittelen. Hun vant 15 km under VM i skiskyting 2011 i Khanty-Mansijsk, og tok bronse på jaktstarten.

Hun ble tildelt både Svenska Dagbladets gullmedalje og Radiosportens Jerringpris for 2009.

VM-medaljer 
   2007 Antholz   -  Gull på mixedstafett 2 x 6 km + 2 x 7,5 km.
  2009 Pyeongchang   - Gull 10 km jaktstart
   2011 Khanty-Mansijsk   - Gull på 15 km.
  2009 Pyeongchang  - Sølv på mixedstafett 2 x 6 km + 2 x 7,5 km.
   2009 Pyeongchang   Bronse 12,5 km fellesstart.
   2011 Khanty-Mansijsk   - Bronse på 10 km jaktstart

Verdencuptriumfer 
 12 seire
 1 sammenlagtseier (2008/2009)
 1 sprintcupseier (2008/2009)
 1 fellesstartseier (2008/2009)

Referanser

Eksterne lenker 
 
 
 
 
  Portrett av og informasjon om Helena Ekholm

Svenske skiskyttere
Verdensmestere i skiskyting
Deltakere for Sverige under Vinter-OL 2010
Skiskyttere under Vinter-OL 2010
Personer fra Sollefteå kommun
Deltakere under VM i skiskyting 2006
Deltakere under VM i skiskyting 2007
Deltakere under VM i skiskyting 2008
Deltakere under VM i skiskyting 2009
Deltakere under VM i skiskyting 2010
Deltakere under VM i skiskyting 2011
Deltakere under VM i skiskyting 2012
Moby Duck

Moby Duck er en figur i «andeuniverset». Han er sjømann og reiser rundt i et stort skip sammen med Wimson.

Moby Duck og Wimson er antagelig fjerne slektninger av Donald Duck på farssiden, men det nøyaktige slektskapet er ikke klarlagt. Moby Duck går med blå bukser, en t-skjorte og en matroslue og røyker ofte pipe. Han er hvalfanger, men utfører også oppgaver i forbindelse med å frakte last. Wimson er klønete og lager ofte problemer på skipet.

Moby Duck dukket opp i 1967 og ble skapt av Tony Strobl og Vic Lockman. Opprinnelig ble Donald skildret som hans følgesvenn, men senere dukket Wimson opp.

Egne blader om Moby Duck ble utgitt på åttitallet. Imidlertid har figuren senere blitt lagt fullstendig død, trolig fordi han var skildret som hvalfanger og hvalfangst etter hvert ble kontroversielt. (Mobys båt hadde en kanon med harpun i baugen, og noen ganger viste serien til og med at han avfyrte den mot en hval, skjønt det aldri ble vist at han faktisk traff.)

Eksterne lenker 
 Moby Duck klikk.no

Figurer fra Disney-tegneserier

en:Duck family (Disney)#Moby Duck